የሉሲዎቹ ዝግጅት ለተወሰኑ ቀናት ሊቋረጥ ይችላል
በሩዋንዳ አስተናጋጅነት በዚህ ሳምንት እንደሚጀመር ተጠብቆ ሴካፋ ለሩዋንዳ መስጠት የሚገባውን ገንዘብ ባለመስጠቱ አዘጋጇ ሩዋንዳ ጥያቄዋ እስካልተሟላ ድረስ ውድድሩን ለመጀመር እንደምትቸገር በመግለጿ ላልተወሰነ ጊዜ ተራዝሟል። የውድድሩ መራዘም ቢታወቅም የኢትዮጵያ ሴቶች ብሔራዊ ቡድን ዛሬም ዝግጅታቸውን በተሟላ ሁኔታ በአዲስ አበባ ስታድየም እንደቀጠሉ ለመመልከት ችለናል። ሆኖም ኢትዮጵያ የሴካፋ ዋንጫ በቶሎ የማይካሄድ ከሆነ ሌላ ጨዋታ ለማድረግ 25 ቀናት በኋላ ከአልጄርያ ጋር የሚደረገውን የአፍሪካ ሴቶች ዋንጫ ማጣርያ ጨዋታ ትጠብቃለች። ይህን ተከትሎም የጨዋታ ቀናቶች እስኪቃረቡ ድረስ ብሔራዊ ቡድኑ ሊበተን እንደሚችል ተነግሯል።